Down by law

Down by law er en amerikansk film fra 1986 regissert av Jim Jarmusch basert på Jarmusch' eget manus. Musikerne Tom Waits og John Lurie spilte to av hovedrollene, mens den tredje hovedrollen ble spilt av italienske Roberto Benigni.

Filmen fikk en Amandapris for årets beste utenlandske film på Filmfestivalen i Haugesund i 1987.

Handling 
Tre menn, tidligere ukjente for hverandre, blir arresterte i New Orleans og plassert i samme celle. Både Zack, som er plateprater på en lokal radiostasjon, og en hallik kalt Jack, er uskyldige; ingen av dem har begått forbrytelsene de har blitt arrestert for. Deres celle-kamerat Bob, en italiensk turist som forstår lite engelsk, har imidlertid drept en mann – ved et uhell.

Zack og Jack havner snart i konflikt, og unngår deretter å snakke med hverandre. Bob klekker ut en plan for å rømme, og kort tid er de tre på flukt gjennom en sump som omgir fengselet. Etter forskjellige problemer kommer de frem til en kafé utenfor allfarvei; kafeeieren Nicoletta sørger straks for at de sultne mennene får noe å spise. Bob og Nicoletta blir umiddelbart forelsket, og Bob bestemmer seg for å bli hos henne i skogen. Zack og Jack drar videre, og snart velger de å gå hver sin vei.

Rolleliste (utvalg) 

 Tom Waits – Zack
 John Lurie – Jack
 Roberto Benigni – Roberto

Referanser

Eksterne lenker 
 

Filmer fra 1986
Filmkomedier fra USA
Road movies fra USA
Sort-hvitt-filmer
Engelskspråklige filmer
Filmer regissert av Jim Jarmusch
Filmer lagt til Louisiana
Robertprisen for årets ikke-engelskspråklige film